| Anya Taylor-Joy |
| --- |
|  |
|  |
|  |
| Tikras vardas | Anya-Josephine Marie Taylor-Joy |
|  |
| Gimė | 1996 m. balandžio 16 d. (27 metai) Majamis, Florida, JAV |
|  |
| Šalis | JAV · Jungtinė Karalystė |
|  |  |
|  |  |
|  |  |
|  |  |
|  |  |
|  |
| Aktyvumo metai | 2013–dabar |
|  |  |
|  |
|  |
|  |
|  |

**Enija Džozefin Mari Teilor Džoi** (angl. *Anya-Josephine Marie Taylor-Joy*, 1996 m. balandžio 16 d.) – amerikiečių ir britų aktorė. Ji laimėjusi daugelį apdovanojimų, įskaitant „Auksinio gaublio", Kino aktorių gildijos, BAFTA ir „Emmy" statulėles.

Teilor Džoi mokyklą paliko būdama šešiolikos norėdama pradėti aktorės karjerą. Suvaidinusi kelis antraplanius vaidmenis, ji netrukus gavo svarbesnius vaidmenis filmuose „Ragana", „Skilimas", „Stiklas", „Kaujo draugės". 2017 m. aktorė pelnė „Trophée Chopard" apdovanojimą Kanų kino festivalyje Prancūzijoje.

2019–2022 m. Teilor Džoi pasirodė penktame ir šeštame televizijos kriminalinės dramos „Birmingemo gauja" sezonuose. 2020 m. ji atliko Emos Vudhaus vaidmenį kostiuminėje dramoje „Ema", kas jai pelnė „Auksinio gaublio" apdovanojimą. Tais pačiais metais Teilor Džoi sulaukė pripažinimo suvaidinusi „Netflix" mini seriale „Valdovės gambitas", kuriame ji įkūnijo nepaprastai gabios jaunosios šachmatininkės Betės Harman personažą – už savo performansą aktorė laimėjo „Auksinio gaublio" ir Kino aktorių gildijos statulėles bei buvo nominuota „Emmy" apdovanojimui. Po šio sėkmingo pasirodymo, Teilor Džoi vėliau yra nusifilmavusi filmuose „Paskutinė naktis Soho rajone", „Vikingas", „Meniu", „Super Mario broliai".

Ankstyvasis gyvenimas
---------------------

Teilor Džoi gimė 1996 m. balandžio 16 d. Majamyje, Floridoje, buvusio bankininko Deniso Alano Teiloro (Dennis Alan Taylor) ir psichologės Dženifer Marinos Džoi (Jennifer Marina Joy) šeimoje. Pasak aktorės, jos gimimas Majamyje buvo „atsitiktinumas", mat šios tėvai tuo metu mieste atostogavo. Dėl savo gimimo vietos ir šalies įstatymų, ji turi Jungtinių Valstijų pilietybę. Aktorės tėvas – argentinietis, kurio tėvas yra britas, o motina – pusiau anglė, pusiau argentinietė. Tuo tarpu mama gimė Zambijoje, kur anuomet gyveno diplomato pareigas einantis anglas tėvas bei ispanė motina iš Barselonos. Pati Teilor Džoi yra jauniausia iš šešių vaikų šeimoje, keturi iš jų yra iš pirmosios tėvo santuokos.

Teilor Džoi su savo šeima gyveno Buenos Airėse ir iki kol suėjo šešeri mokėsi Nortlando mokykloje. Vėliau šeima persikėlė į Londone esantį Viktorijos regioną. Ji laisvai kalba tiek ispaniškai, tiek angliškai. Persikėlimas gyventi svetur Teilor Džoi buvo „traumuojanti" patirtis, iš pradžių ji nenorėjo mokytis kalbėti angliškai, vildamasi, kad tokiu būdu galės sugrįžti į Argentiną. Aktorė ėjo į Hil Hauso tarptautinę bei Kvins Geito dieninę mokyklas, kur lankė aktorystę.

Karjera
-------

### Ankstyvieji metai: 2013–2014 m.

Taylor-Joy interviu metu 2018 m.
Teilor Džoi gavo antraplanį vaidmenį 2014 m. fantastinės komedijos siaubo filme „Vampyrų akademija", bet galutiniame filmo montaže scena su aktore buvo iškirpta ir ši į pabaigos titrus nepateko. Aktorė televizijoje debiutavo su Filipos Kolins Deividson (*Philippa Collins-Davidson*) vaidmeniu detektyvinės dramos „Detektyvas Morsas" serijoje, o vėliau nusifilmavo fantastiniame-nuotykių draminiame seriale „Atlantida". Tais pačiais metais ji gavo vaidmenį Roberto Egerso (*Robert Eggers*) režisuotame siaubo filme „Ragana", pasakojančiame apie puritonų šeimą, kuri palikusi Naujosios Anglijos gyvenvietę ir įsikūrusi miško glūdumoje susiduria su blogio jėgomis. Filmo premjera įvyko 2015 m. Sandeso kino festivalyje ir sulaukė kritikų pripažinimo. Šis vaidmuo lėmė proveržį aktorės karjeroje. „The New Yorker" žurnalistas Antonis Leinas (*Anthony Lane*) Teilor Džoi pavadino „nepaprasta savo vaidmenyje, jos plačių akių nekaltumas, susipynęs su gudrumo gija, byloja arba apie jos guvų protą, vargiai neįprastą sumaniai ir smalsiai merginai, arba kažkokį pavojingą tikslą." Ji laimėjo Gotamo nepriklausomo filmo aktoriaus debiutanto apdovanojimą bei „Empire" geriausios moters debiutantės apdovanojimą.

Vėliau Teilor Džoi sulaukė kvietimo įkūnyti pagrindinės herojės vaidmenį Luko Skoto (*Luke Scott*) mokslinės fantastikos siaubo filme „Morgana", kuris dėl prasto įvertinimo laikomas komercine nesėkme. Nepaisant to, žurnalistas Džonas Serba (*John Serba*) jaunajai žvaigždei negailėjo pagyrų, tvirtindamas, jog „Teilor Džoi nuginkluoja mus savo pasirodymu, kuris uoliai svyruoja tarp mažos mergaitės nekaltumo bei bejausmio žiaurumo". Po šio pasirodymo ji vaidino tokiose kino juostose, kaip „Baris", „Skilimas", „Kaujo draugės", „Šešėlių namai", „Miniatiūristas", „Švytinti tamsoje" bei „Birmingemo gauja". Ji įgarsino Brėjos personažą „Netflix" animaciniame fantastiniame seriale „Tamsusis kristalas: pasipriešinimo amžius".

### Iškilimas: 2020–dabar

Taylor-Joy 2021 m.
2020 m. Teilor Džoi įkūnijo Emos Vudhaus vaidmenį Otumo Devaildo (*Autumn de Wilde*) debiutiniame režisūriniame filme „Ema", kuris pastatytas pagal 1815 m. Džein Osten (*Jane Austen*) romaną tokiu pačiu pavadinimu. „The Guardian" filmų kritikas Markas Kermodas (*Mark Kermode*) Teilor Džoi įvertino palankiai už „pagirtinai aštrų personažą, kuris yra mažiau simpatiškas nei kai kurie jos ekrano pirmtakai, ir juo geriau". Už savo pasirodymą ji buvo nominuota „Auksinio gaublio" apdovanojimui. Teilor Džoi superherojų siaubo filme „Naujieji mutantai" taip pat pavaizdavo Rusijos mutantę Magik. Nors iš pradžių filmą buvo numatyta išleisti 2018 m. balandžio mėn. dėl vėlavimų jis ekranus pasiekė 2020 m.

Teilor Džoi gavo vaidmenį „Netflixo" mini seriale „Valdovės gambitas", kur įkūnijo Betės Harman personažą. Serialas ir jos vaidyba sulaukė plataus masto įvertinimo. „Netflix" skaičiavimais, šį filmą per pirmąsias 28 dienas nuo išleidimo pamatė 62 mln. prenumeratorių, kompanijos istorijoje jis laikomas daugiausiai peržiūrų sulaukusiu mini serialu, parengtu pagal scenarijų.

Išnašos
-------

1. ↑  „Supplement to The London Gazette" (PDF). *The London Gazette*. 1998-06-15. Originalas (PDF) suarchyvuotas 2020-09-04. Nuoroda tikrinta 2020-12-05.
2. ↑  Jones, Nathan (2018-03-14). „Anya Taylor-Joy Is Ready for Her Close-Up." (anglų k.). *Vulture*. Originalas suarchyvuotas 2021-04-19. Nuoroda tikrinta 2021-07-02.
3. ↑  Ford, Rebecca (2016-02-18). „'The Witch' Breakout Anya Taylor-Joy Goes From Ballet to Studio Thrillers." (anglų k.). *The Hollywood Reporter*. Originalas suachyvuotas 2017-02-07. Nuoroda tikrinta 2017-02-12.
4. ↑  Florsheim, Lane (2020-11-06). „Anya Taylor-Joy on 'The Queen's Gambit' and Dancing at the End of the Pandemic." (anglų k.). *The Wall Street Journal*. ISSN 00999660. Originalas suarchyvuotas 2020-11-15. Nuoroda tikrinta 2020-11-15.
5. ↑  „The Spanish family of Anya, the actress of Gambito de Dama: her grandmother's shop in Zaragoza." (anglų k.). *The Canadian News*. 2021-03-07. Originalas suarchyvuotas 2021-03-08. Nuoroda tikrinta 2021-03-07.
6. ↑  Chui, Delphine (2017-01-19). „Why you need to get to know up-and-coming actress Anya Taylor Joy." (anglų k.). *Marie Claire*. Originalas suarchyvuotas 2017-04-09. Nuoroda tikrinta 2017-04-09.
7. 1 2  Fishwick, Samuel (2017-01-19). „Anya Taylor-Joy: meet the actress on the cusp of Hollywood superstardom." (anglų k.). *Evening Standard*. Originalas suarchyvuotas 2017-04-09. Nuoroda tikrinta 2017-03-09.
8. ↑  Chand, Neeraj (2022-08-24). „Background Actors Who Wound Up Becoming Noteworthy Stars." (anglų k.). *Looper*. Originalas suarchyvuotas 2022-08-24. Nuoroda tikrinta 2022-10-14.
9. ↑  „Anya Taylor-Joy:The Queen's Gambit Star's Meteoric Rise." (anglų k.). *Den of Geek*. Originalas suarchyvuotas 2021-04-30. Nuoroda tikrinta 2021-04-30
10. ↑  Lane, Anthony (2016-02-21). „Spellbound." (anglų k.). *The New Yorker*. Originalas suarchyvuotas 2021-05-16. Nuoroda tikrinta 2020-04-30.
11. ↑  Erbland, Kate (2016-11-28). „Gotham Awards 2016: Complete Winners List." (anglų k.). *IndieWire*. Originalas suarchyvuotas 2020-09-18. Nuoroda tikrinta 2020-07-24.
12. ↑  Milligan, Mercees (2020-07-28). „72nd Emmy Awards: The Primetime Animation Nominees Are…" (anglų k.). *Animation Magazine*. Originalas suarchyvuotas 2020-07-28. Nuoroda tikrinta 2020-07-30.
13. ↑  Kermode, Mark (2020-02-16). „Emma review – Austen's sweet satire gets a multiplex makeover." (anglų k.). *The Guardian*. Originalas suarchyvuotas 2022-04-14. Nuoroda tikrinta 2023-02-01.
14. ↑  D'Alessandro, Anthony (2020-05-13). „Disney Reschedules 'The New Mutants' & 'Ron's Gone Wrong'." (anglų k.). *Deadline Hollywood*. Originalas suarchyvuotas 2020-05-13. Nuoroda tikrinta 2020-07-24.
15. ↑  Warner, Sam (2021-09-21). „The Queen's Gambit boss shares disappointing news for fans about season 2." (anglų k.). *Digital Spy*. Originalas suarchyvuotas 2022-02-06. Nuoroda tikrinta 2020-02-01.
16. ↑  White, Peter (2020-11-23). „'The Queen's Gambit' Becomes Netflix's Biggest Scripted Limited Series With 62M Checking Chess Drama." (anglų k.). *Deadline Hollywood*. Originalas suarchyvuotas 2020-11-23. Nuoroda tikrinta 2020-11-23.